مادۆنا ئەسارەی گورانی ئەمریکی، لە تەمەن ٦٤ ساڵە، یەکیگ لە خەڵاتەیل لە ئاهەنگ گرامی پیشکەش کرد، وەلێ ستایڵ و نیولوک و روخسارە نووەگەی سەرسام کەسەیل فرەیگ کرد، ک لەبان سۆشیال میدیا باسی کردن.
مادۆنا فرە ئاڵشت بویە، ک گوپەیلی گەورە کردیە، و پووس دەمچەوی وەشیوەی ئاشکرایگ کیشاگە، و برویەیلی فرە باریک بوینە.
لەبان ئەو قسەیلە، مادۆنا ڤیدوێگ لەو ئاهەنگە بڵاو کرد، و وت: کامیراگە فرە نزیکیەو کردیە، و روخساری شیوانیە، ک وینەیل جویر راسیگە نییە.
وتیش: لەجیای ئەوە ک گووش لە وتارەگەم بگرن، فرە کەس تەنیا باس وینەیلیگ کردن ک وە کامیرایل کابرایگ گیریانە ک خوازێد دەمچەو کەسیگ بشیونێد.
وتیش: جاریگتر لەناو دووچەوەکی لە تەمەن و خوەسەهاتن لە ژن گیر هاتمە، ک چیەسە ناو ئی جەهانە ک لەناوی ژیان کەیمن.
